**KARÁCSONYI PROJEKT TERVEZETE**

|  |  |
| --- | --- |
| **Cím** | **Karácsony** |
| **Megvalósulási idő** | 2018. november 19. - december 21. |
| **Célcsoport** | 5. évfolyam tanulói |
| **Partnerek** | 5. osztályok osztályfőnökei, az osztályokban tanító pedagógusok, kórusvezetők, diákönkormányzatot segítő tanár, szülők |
| **Javasolt időtartam** | A karácsonyi szünetet megelőző 5 hét |
| **Projekt megvalósulási keret** | Tanítási órák a karácsonyi szünetet megelőző időszakban.  Tanórán kívüli tevékenységek keretében |
| **Cél** | A gyerekek többféle nézőpontból lássák a karácsonyt, mint ünnepet. Irodalmi műveken, zenéken, filmeken, dekoráción keresztül történjen meg a ráhangolódás az ünnepre. |
| **A tehetség-gondozás megjelenő formája** | A tehetséggondozó programok négyes célrendszere egyaránt érvényesül az egyes programelemekben: az erős oldal fejlesztése, a gyenge oldal fejlesztése, a megfelelő légkör biztosítása és a lazító programok is megvalósulnak. |
| **Fejlesztendő kompetenciák/**  **fejlesztési irányok** | A témahét az összes NAT által megjelölt kulcskompetenciát fejleszti: anyanyelvi kommunikáció, idegen nyelvi kommunikáció, matematikai kompetencia, természettudományos kompetencia, digitális kompetencia, hatékony és önálló tanulás, szociális és állampolgári kompetencia, kezdeményezőképesség és vállalkozói kompetencia, esztétikai - művészeti tudatosság és kifejező képesség gazdagítása.  A NAT-ban meghatározott fő fejlesztési feladatok közül elsősorban az európai azonosságtudat-egyetemes kultúra, a hon- és népismeret, a testi és lelki egészség, a felkészülés a felnőtt lét szerepeire valósul meg. |
| **Érintett tantárgyak** | Magyar nyelv és irodalom, matematika, történelem, természetismeret, angol nyelv, technika, rajz, ének-zene, testnevelés, osztályfőnöki óra |
| **A projektmunka kiemelt szakaszai** | 1. *Előkészítés szakasza*  * Kollégák, tanulók tájékoztatása * Az osztályban tanítók megbeszélései: ki mit tud megvalósítani a saját óráján és délutáni foglakozások keretében?   *II. A projektmunka ideje*   * A karácsony témájával való sokrétű foglalkozás a tanórákon: * **Magyar:** Irodalmi művek, versek olvasása, dramatizálás * **Matematika**: Karácsonyi hópehely szerkesztése (szimmetria), doboz becsomagolása (téglatest felszíne) * **Technika:** Karácsonyi dekoráció, ablakdísz készítése, karácsonyi receptek gyűjtése * **Informatika:** karácsonyi rajzok készítése PAINT program segítségével, Gyűjtőmunka: karácsonyi szokások * **Rajz:** Képeslapkészítés * **Ének:** Karácsonyi énekek, karácsonyi zenék, zenehallgatás * **Idegen nyelv**: Egy karácsonyi ének megtanulása az adott ország dalaiból, más országok karácsonyi szokásainak, ételeinek megismerése * **Természetismeret:** Az ünnep növényei, a téli erdő * **Történelem:** A karácsony története, Jézus születése, a három királyok, „Jézus élete” című film részletének megtekintése * **Osztályfőnöki:** Osztálykarácsony, osztálydekoráció készítése, adventezés * **Testnevelés**: Játékok a hóban: hógolyózás, szánkózás * **Énekkari foglakozások**: Készülés a karácsonyi időszak fellépéseire * Részproduktumok készítése a tanórákon és a tanórákon kívül * A témahét zárása – Iskolai karácsonyi ünnepség, a szokásos karácsonyi vásár megrendezése   Tanórán kívüli elfoglaltságok:   * karácsonnyal kapcsolatos filmek megtekintése * kézműves foglalkozások, amelyeken ajándékokat, karácsonyi díszeket lehet készíteni * Osztálytermek dekorálása – üvegfesték dekoráció készítése |
| **Projekt kiemelt eseményei** | 2018. november 19. – Karácsonyi dekoráció készítése az iskola aulájába a diákönkormányzatot segítő tanár, alsós tanítók és tanárok irányításával  2018. december – adventezések az osztályokban,  2018. december 6. – Mikulásváró buli a felső tagozatosok számára  2018. december 3, 10– Adventi gyertyagyújtás, kórus szereplése  2018. december 16. – Karácsonyi műsor előadása a várban a kórussal együtt  2018. december 18. – Karácsonyi műsor előadása az óvodások számára  2018 december 21. – Karácsonyi műsor az iskola aulájában, adventi vásár, osztálykarácsony |
| **Várható pedagógiai eredmények** | * A tanulókban kialakul a személyes érintettségből adódó motiváltság. * Kölcsönösen pozitív irányban változnak a projektben érintettek viszonyai * Fejlődik a cselekvő- és szervezőképesség, az önállóság, mind a mindennapi élet, mind a tanulás terén. * A kooperatív technikáknak köszönhetően erősödik az egymásra figyelés, egymás elfogadása. * Elfogadóbb magatartás a karácsonyi hangulat légkörében. * A kreativitás kibontakozása * A zenei tehetség, önkifejező képesség megnyilvánulása * Kézügyesség fejlődése, az eladás és vásárlás kompetenciájának megjelenése |
| **A tervezet készítői** | Gitta Boglárka Natália  Hegedüs Éva |